“W” เปิดสาขา Domino’s Pizza ย่านบางซ่อน
“W” เปิดสาขาร้าน Domino’s Pizza ใหม่ย่านบางซ่อน ห่างสถานีรถไฟฟ้าไม่ถึง 200 เมตร หวังเพิ่มทางเลือกให้กับลูกค้าในพื้นที่ และยังมีแผนจะเปิดสาขาเพิ่มย่านสุขุมวิทในอนาคต
2 พ.ย. 2564

ผู้สื่อข่าวรายงานว่าวันนี้ (2 พ.ย. 64) “Domino’s Pizza” แบรนด์พิซซ่า Hand tossed ระดับโลกจากสหรัฐอเมริกาภายใต้การบริหารของกลุ่มบริษัท วาว แฟคเตอร์ จำกัด (มหาชน) หรือ W เปิดสาขาใหม่ต่อเนื่องตามแผนโดยล่าสุดเมื่อวันที่ 28 ตุลาคม ถือฤกษ์ดีเปิดสาขาใหม่ ณ บางซ่อน มีจุดเด่นด้วยเป็นสาขาขนาดใหญ่พื้นที่กว่า 212 ตร.ม. ลูกค้าสามารถแวะเข้ามาใช้บริการได้โดยง่าย ห่างจากสถานีรถไฟฟ้าบางซ่อนไม่ถึง 200 เมตร โดยภายในร้านจัดพื้นที่สำหรับลูกค้านั่งทานได้กว่า 32 ที่นั่ง เพิ่มทางเลือกเพื่อรองรับพฤติกรรมของลูกค้าในพื้นที่ ซึ่งยังคงสะดวกในการให้บริการแบบซื้อกลับบ้านเช่นเดิม และในวันเปิดวันแรกก็ได้รับความสนใจจากประชาชนในพื้นที่เข้ามาใช้บริการทั้งนั่งทานและซื้อกลับบ้านอย่างเนืองแน่น นอกจากนี้ในเดือนพฤศจิกายน “W” ยังมีแผนเปิดสาขาเพิ่มในย่านสุขุมวิท
 
 